joelniklaus/EU_Wikipedias huggingface dataset:
Počúvadlianske jazero

Počúvadlianske jazero (do roku 1986: Počúvalské jazero; iné názvy: Počúvadlo, Počúvadlo-jazero) je jazero umelého pôvodu (tzv. tajch), nachádzajúce sa v Banskej Štiavnici, neďaleko obce Počúvadlo, kde patrí medzi najnavštevovanejšie lokality. Rozprestiera sa na ploche 12 ha a je obľúbeným letným ale aj zimným rekreačným strediskom chatárov, turistov, detských táborov a miestom kultúrnych podujatí. Zároveň je východiskom na najvyšší kopec Štiavnických vrchov Sitno.

Vznik tajchov 

V banskoštiavnickej oblasti bol vybudovaný od začiatku 16. stor. do polovice 19. stor. unikátny vodohospodársky systém umelých vodných nádrží. Systém pozostával zo 60 umelých vodných nádrží – tajchov – s celkovým objemom 7 mil. m³, ktoré boli navzájom pospájané zbernými (), náhonovými () a spojovacími jarkami. Vzhľadom na nedostatok prírodných vodných zdrojov v oblasti sa snehová a dažďová voda zachytávala v zberných jarkoch a kumulovala sa vo vodných nádržiach. Z nich sa voda náhonovými jarkami rozvádzala k banským zariadeniam. S vybudovaním tohoto systému sa spájajú mená Matej Kornel Hell, Jozef Karol Hell, ale predovšetkým významný vedec Samuel Mikovíni.

Do súčasnosti sa zachovalo 23 týchto vodných nádrží. Počúvadlianske jazero patrí medzi tie najväčšie a aj najchladnejšie. Najväčšia hĺbka je .

Referencie

Iné projekty 

Tajchy na Slovensku
Banská Štiavnica
Geografia okresu Banská Štiavnica
Molová stupnica



Prehľad mólových stupníc 
Základnou molovou stupnicou je aiolská (alebo aj prirodzená) a mol, ktorá sa skladá z tónov A,H,C,D,E,F,G,A.

Obsahuje rovnaké tóny ako základná durová stupnica C-dur, ale začína 6. stupňom stupnice C-dur. Poltóny má medzi 2. a 3., a medzi 5. a 6. stupňom. Ak ju rozdelíme na dve rovnaké časti, tetrachordy, budú tieto na rozdiel od stupnice C-dur rôzne. Vzdialenosti medzi stupňami prvého tetrachordu budú: celý tón - poltón - celý tón, vzdialenosti druhého tetrachordu budú: poltón - celý tón - celý tón. Tento predpis platí pre všetky prirodzené molové stupnice. (V prípade durových stupníc sú oba tetrachordy rovnaké).

Ďalšie molové stupnice 
Ďalšie molové stupnice vytvoríme najľahšie tak, že jednotlivé durové stupnice začneme vždy ich 6. stupňom. Takto môžeme ku každej durovej stupnici vytvoriť molovú stupnicu s rovnakým predznamenaním.

Ďalšou možnosťou je že použijeme podobné pravidlo, ako pri durových stupniciach.

V prípade molových stupníc s krížikmi postupujeme tak, že ďalšiu stupnicu začneme druhým tetrachordom predošlej stupnice (t. j. jej 5. stupňom) a pridáme krížik navyše. Krížik sa pridáva vždy k druhému stupňu novej stupnice. 

V prípade molových stupníc s béčkami postupujeme tak, že ďalšiu stupnicu začíname o štyri stupne nižšie a pridáme béčko navyše a to ku šiestemu stupňu novej stupnice.

Prehľad molových stupníc:

Harmonická molová stupnica 
Harmonické molové stupnice sa vytvorili z prirodzených zvýšením 7. stupňa stupnice. Harmonické molové stupnice majú poltónové vzdialenosti medzi 2./3., 5./6. a 7./8. stupňom, kým medzi 6./7. je vzdialenosť až 1,5 tónu (nazývaná hiatus).

Napr.:
 a-mol aiolská: A H C D E F G A 

 a-mol harmonická: A H C D E F GIS A

Melodická molová stupnica 
Melodické molové stupnice sa vytvorili z harmonických molových stupníc tak, aby sa odstránila 1,5 tónová vzdialenosť (hiatus) medzi 6./7. stupňom. To sa dosiahlo tak, že sa zvýšil o poltón 6. stupeň. Ak rozdelíme stupnicu na dva tetrachordy (po 4 stupne), potom prvý tetrachord bude typický molový (so vzdialenosťami celý tón - poltón - celý tón), kým druhý tetrachord bude typický durový (vzdialenosti celý tón - celý tón - poltón). Pri hre stupnice smerom nadol by sme preto začínali durovým tetrachordom a pokračovali molovým, čo neznie príliš melodicky. Preto sa melodická stupnica smerom nadol hrá rovnako ako prirodzená ( aiolská ), t. j. bez zvýšeného 6. a 7. stupňa.

Napr.:
 a mol aiolská: A H C D E F G A - A G F E D C H A

 a-mol Melodická: A H C D E FIS GIS A - A G F E D C H A

Hudobné stupnice
VV60LF

VV60LF je typ českého električkového nízkopodlažného vlečného vozňa, ktorý vyrábajú spoločne firmy Pragoimex a. s. (predtým ČKD Pragoimex), Krnovské opravny a strojírny s. r. o. (KOS) a Cegelec a. s.

História 

Brniansky dopravný podnik pomerne dlho hľadal optimálny variant na obnovu svojho vozňového parku. Okrem iného sa uvažovalo aj o nákupe nových, moderných, čiastočne nízkopodlažných električkových vlekov. V roku 2001 si nechal dopravný podnik spracovať vo Výskumnom ústave koľajových vozidiel v Prahe štúdiu relizovateľnosti prevádzky modernizovaných električiek Tatra T3 s vlečnými vozňami. Štúdia potvrdila reálnosť týchto úvah. Preto bola do novostavieb vozňov Tatra T3R.EV zabudovaná asynchrónna elektrická výbava TV Europulse, ktorá vďaka vyššiemu výkonu ako pri obyčajnej výbave, umožňuje prevádzku vlečných vozňov. Podobne sa postupovalo aj v Ostrave.

Konštrukcia 
Ide o jednosmerný štvornápravový bežný vlečný električkový vozeň. Typové označenie VV60LF odkazuje na fakt, že je čiastočne nízkopodlažný (vlečný vozeň so 60% nízkej podlahy – anglicky low floor), podlaha vo výške 350 nad temenom koľajnice. Sedadlá nad podvozkami sú umiestnené na vyvýšených podestách, teda celé vozidlo je priechodné po nízkej podlahe. V pravej bočnici sa nachádzajú dvoje dvere. Interiér je zladený s električkami T3R.EV.

Vozeň je určený na prevádzku v súprave s električkou T3R.EV buď spriahnutý s jedným (MV+VV) alebo s dvoma (MV+MV+VV alebo MV+VV+MV) motorovými vozňami.

Prevádzka

Externé odkazy 
 Článok s fotkami o ostravskej súprave T3R.EV + VV60LF

Električky Pragoimex & KOS
Električkové vlečné vozne
Dráhové vozidlá vyrábané od roku 2003
State President Swart

State President Swart je sopka, nachádzajúca sa v Indickom oceáne na ostrove Marion, patriacom Južnej Afrike. Je to jediný vulkán Južnej Afriky s doloženou aktivitou v historickej dobe. Naposledy eruptoval v roku 2004.

Masív sopky pokrýva prakticky celý ostrov a je tvorený prevažne bazaltami a trachytmi, jej svahy sú pokryté početnými troskovými kužeľmi a parazitickými krátermi a vrchol permanentným ľadom. Počiatky sopečnej aktivity sa datujú na 450 000 rokov, no veľká väčšina lávových prúdov a kužeľov je omnoho mladšia, vyformovali sa počas holocénu.

Externé odkazy 
 www.volcano.si.edu - štítová sopka State President Swan na Global Volcanism Program 

Sopky Indického oceánu
Sopky Južnej Afriky
Štítové vulkány
Aktívne sopky
Ostrov princa Eduarda (Južná Afrika)

Ostrov princa Eduarda je ostrov vulkanického pôvodu, patriaci Južnej Afrike a nachádzajúci sa v Indickom oceáne  severovýchodne od ostrova Marion. Plocha ostrova je len  a je celoročne neobývaný.

Ostrov predstavuje zvyšky staršieho erodovaného štítového vulkánu s centrom v severovýchodnej časti ostrova. Pozostatky vulkanickej stavby predstavujú aj malé bralá, nachádzajúce sa na pobreží ostrova. Sopka samotná je neaktívna geologicky dlhší čas, no erupcie satelitných kráterov sú omnoho mladšie.

Externé odkazy 
 www.volcano.si.edu - ostrov princa Eduarda na Global Volcanism Program 

Ostrovy Indického oceánu
Ostrovy Afriky
Sopky Indického oceánu
Sopky Južnej Afriky
Štítové vulkány
Gaston Lachaise

Gaston Lachaise (* 8. máj 1882, Paríž – † 10. október 1935, New York) bol významný francúzsky sochár, pôsobiaci v USA.

Sochárstvo vyštudoval vo Francúzsku, kde aj začala jeho umelecká kariéra. V rokoch 18991903 vystavoval na parížskych Salónoch, väčšinu svojho tvorivého života ale prežil v Spojených štátoch.

Medzi rokmi 19011903 stretol Lachaise francúzsko-kanaďanku Isabel Dutaud Nagle, ktorá bola od neho o desať rokov staršia, v tom čase vydatá s jedným synom. Rozvinul sa medzi nimi hlboký milostný vzťah, Lachaise kvôli nej opustil Paríž, zriekol sa začínajúcej kariéry a nasledoval ju do USA. Počas celého života mu bola Isabel, s ktorou sa 25. júna 1917 v New Yorku oženil, hlavnou inšpiráciou.

Tvoril najmä ženské akty z lešteného bronzu alebo kameňa, ktoré mali monumentálne rozmery. Je však aj autorom plastík zvierat a reliéfov na verejných budovách v New Yorku (Rockefellerovo centrum).

Lachaisova najslávnejšia práca Stojaca žena (1932), zmyselný ženský akt s točitými, kužeľovitými končatinami, je typickým príkladom jeho tvorby. Bol tiež známy aj ako znamenitý maliar portétov.  Je autorom búst slávnych umelcov a slávnych literárnych osobností, akými boli John Marin, Marianne Mooreová a E. E. Cummings.

V modernom sochárstve reprezentuje Lachaisova tvorba klasickú líniu, ktorou sa vyznačovala tvorba iného francúzskeho sochára A. Maillola.

Iné projekty

Externé odkazy 
 Gaston Lachaise - Biografia, dielo

Narodenia v 1882
Úmrtia v 1935
Sochári USA
Osobnosti z Paríža
Mansion House

Mansion House je oficiálnou rezidenciou starostu City of London. Slúži ako miesto konania mnohých oficiálnych udalostí, ako je napríklad výročný prejav ministra financií o stave britskej ekonomiky. Mansion House sa nachádza v srdci londýnskeho City na križovatke ulíc Queen Victoria Street, Poultry, Princess Street a Threadneedle Street.

Dopravné spojenie 
V blízkosti sa nachádzajú tieto stanice londýnskeho metra:
 Bank a Monument (Central, Northern, Waterloo & City Line a Docklands Light Railway z Bank a Circle a District Line z Monument)
 Mansion House (Circle a District Line)

Externé odkazy 
 City of London: Mansion House; krátka história budovy na stránkach City of London (po anglicky)

Stavby v Londýne
City of London
Alzheimerova choroba

Alzheimerova choroba je neurodegeneratívna porucha mozgu, pri ktorej dochádza k postupnej demencii. Ako prvý ju opísal Alois Alzheimer. V súčasnosti nie je známa príčina jej vzniku, ale vďaka neuropatologickým nálezom sa vie aspoň to, ako prebieha. Hlavná zmena je ukladanie beta-amyloidu v mozgu a ďalšie zmeny, ktoré postupne spôsobujú rozpadnutie nervových vlákien a buniek. Alzheimerovou chorobou sa taktiež mení látková činnosť mozgu.

Prvé záznamy tejto choroby boli zistené u Petra Vestega.

Klasifikácia 
 G30: Alzheimerova choroba
 G30: Alzheimerova choroba so skorým začiatkom (začiatok zvyčajne pred 65. rokom)
 G30.1: Alzheimerova choroba s neskorým začiatkom (začiatok zvyčajne po 65. roku)
 G30.8: Iná Alzheimerova choroba
 G30.9: Nešpecifikovaná Alzheimerova choroba 
G31.7: Choroba s priebežným začiatkom (okolo 67. roka života)

Iné projekty 

Choroby mozgu
Neurológia
Starnutie
Mont Ross

Mont Ross je neaktívny stratovulkán a súčasne najvyšší vrch (1 850 m) vrch súostrovia Kergueleny v Indickom oceáne, ktoré je pod správou Francúzska. Sopka leží na južnom okraji hlavného ostrova, je tvorená prevažne trachyticko-bazaltovými horninami a jej vrchol je trvalo zaľadnený.

Západne od masívu Mont Ross sa na polostrove Rallier du Baty nachádzajú mladšie vulkanické centrá - Mont St. Allouarn a Mont Henri Rallier du Baty. Na základe datovania trachytických vzoriek bol určený ich vek na 26 000±3 000 rokov. Na ostrove sa nachádzajú aj aktívne fumaroly.

Referencie

Iné projekty

Externé odkazy 
 www.volcano.si.edu - stratovulkán Mont Ross na Global Volcanism Program 

Sopky Indického oceánu
Sopky zámorských území Francúzska
Stratovulkány
Kergueleny
Čiastočne usporiadaná množina

Čiastočne usporiadaná množina, úspornejšie usporiadaná množina alebo poset, je množina spolu s informáciou na základe ktorej je možné navzájom porovnávať jej prvky. Napríklad zákazník, ktorý sa práve chystá kúpiť automobil, má všetky na trhu dostupné modely zoradené podľa preferencií a každú dvojicu automobilov vie porovnať. To znamená, že sa vie rozhodnúť či niektorý model z danej dvojice preferuje, a ak áno, ktorý. Presne je usporiadaná množina definovaná ako dvojica 

kde  je množina a  je na nej definovaná binárna relácia ktorá je reflexívna, antisymetrická a tranzitívna. Relácia, ktorá súčasne spĺňa tieto tri vlastnosti sa nazýva relácia usporiadania alebo jednoducho usporiadanie. Štúdiu usporiadaných množín sa venuje teória usporiadania.

Príklady
Slová slovenského jazyka spolu s lexikografickým usporiadaním tvoria usporiadanú množinu. Podľa tohoto usporiadania sú zoradené napríklad v slovníku slovenského pravopisu.
Množina reálnych čísel a všetky jej podmnožiny sú usporiadané reláciou "menší alebo rovný".
Množina prirodzených čísel je usporiadaná reláciou deliteľnosti celých čísel. Toto usporiadanie má  komplikovanú štruktúru. Existujú v ňom neporovnateľné prvky, napríklad číslo 3 nie je deliteľom čísla 4 a ani naopak, číslo 4 nie je deliteľom čísla 3.
Na množine reálnych funkcií definovaných na pevne zvolenej množine  sa často definuje relácia usporiadania podmienkou, že  vtedy a len vtedy ak  pre každé  z množiny . Aj v tomto usporiadaní existujú neporovnateľné prvky.

Pozri aj
Lineárne usporiadaná množina (Reťazec)
Protireťazec
Husto usporiadaná množina

Referencie
 B.A. Davey, H.A. Priestley, Introduction to Lattices and Order. Cambridge University Press 2002. ISBN 0521784514

Externé odkazy 
 Čiastočne usporiadané množiny

Teória usporiadania
Binárne relácie
City of Westminster

City of Westminster, hovorovo Westminster, je londýnsky mestský obvod (London borough) so štatútom city, ktorý sa nachádza na západ od Londýnskeho City a na sever od rieky Temže. Tvorí súčasť Vnútorného Londýna. 

Od roku 1899 do roku 1965 bolo toto územie označované ako Metropolitan Borough of Westminster. V roku 1965 vznikol súčasný borough zlúčením Metropolitan Borough of St. Marylebone, Metropolitan Borough of Paddington s Metropolitan Borough of Westminster.

Obyvateľstvo 
Podľa sčítania ľudu v roku 2001 žilo v tomto obvode 181 279 obyvateľov. Westminser City Council, ako samosprávny orgán tohto obvodu, nechal vypracovať niekoľko štúdií, aby dokázal, že v City of Westminster žije vyšší počet obyvateľov a získal tak viac prostriedkov od ústrednej vlády. Štatistický úrad (Office for National Statistics) nakoniec upravil konečné číslo 17 500 na oficiálnych 198 779. Zdá sa však oveľa pravdepodobnejšie, že realistickejší je odhad okolo 220 000 obyvateľov.

Mestské časti 
 Bayswater
 Belgravia
 Covent Garden
 Fitzrovia
 Hyde Park
 Knightsbridge
 Lisson Grove
 Little Venice
 Maida Hill
 Maida Vale
 Mayfair
 Marylebone
 Paddington
 Pimlico
 Queen's Park
 St. James's
 St John's Wood
 Soho
 West End
 Westminster

Zaujímavé miesta 
 Royal Albert Hall
 Apsley House
 Big Ben
 Buckinghamský palác
 Clarence House
 Horse Guards
 Horse Guards Parade
 Hyde Park
 Churchillovo múzeum a Cabinet War Rooms
 Cleopatra’s Needle
 London’s Transport Museum
 Lord's Cricket Ground
 Múzeum voskových figurín Madame Tussaud
 Národná galéria
 National Portrait Gallery
 Nelson's Column na Trafalgarskom námestí
 Royal Academy of Arts
 Royal Courts of Justice
 Royal Opera House
 St James's Palace
 St Margaret's Church
 St Mary-le-Strand
 St Martin-in-the-Fields
 Savoy Palace
 Serpentine Gallery
 Somerset House
 Tate Britain 
 Wellington Arch
 Westminsterské opátstvo
 Westminster Bridge
 Westminsterská katedrála
 Westminsterský palác (známy ako „Houses of Parliament“)

Externé odkazy 
 City of Westminster

 
Londýnske obvody
Diak (polovodičový prvok)

Diak (z angl. skratky DIAC - Diode for Alternating Current - dióda pre striedavý prúd) je trojvrstvová polovodičová spínacia súčiastka (obr. 1). Jej vlastnosti nezávisia od polarity pripojeného napätia, jednotlivé vývody sa teda od seba neodlišujú - je to súmerná súčiastka. Pri malom napätí medzi vývodmi má diak veľký odpor - ako dióda v závernom smere. Správa sa teda ako rozpojený spínač - je v blokovacom stave. V tomto prípade je priechod PN bližšie ku kladnému pólu pripojeného napätia - na P je plus. Druhý priechod je uzavretý, pretože druhá vrstva vodivosti P je pripojená na záporný pól napätia a súčasne na strednej vrstve s vodivosťou N pôsobí kladné napätie, ktoré tam preniká cez prvý otvorený priechod.

Po dosiahnutí spínacieho napätia UBO nastane ionizácia kryštálovej mriežky v okolí priechodu, ktorý bol uzavretý. Odpor sa náhle zmenší a prúd v obvode prudko vzrastie. Rovnako sa súčiastka správa aj pri opačnej polarite napätia, činnosť oboch priechodov sa vymení.

Z priebehu voltampérovej charakteristiky vidieť (obr. 2), že v priepustnom smere má diak záporný dynamický odpor. Spínacie napätie diaku sa nemôže meniť - je to neriadená súčiastka. Diak sa používa ako pomocná spínacia súčiastka na riadenie tyristorov a triakov a ako prepäťová ochrana.

V katalógu sa udávajú tieto hodnoty: spínacie napätie UBO s dovolenými odchýlkami, prípustný rozdiel spínacích napätí, spínací prúd IBO, ktorý prechádza diakom tesne pred zopnutím, najmenší pokles U po zopnutí a vzraste prúdu na určitú hodnotu prúdu IF a najväčšia prípustná výkonová strata.

Pozri aj 
 Tyristor
 Triak

Elektrotechnika
Elektrické súčiastky
Lineárne usporiadaná množina

Lineárne usporiadaná množina alebo úplne usporiadaná množina alebo reťazec je usporiadaná množina v ktorej sú každé dva rôzne prvky porovnateľné. Napríklad množina prirodzených čísel usporiadaná reláciou "väčší než" je reťazec, pretože pre každé dve čísla vieme rozhodnúť ktoré z nich je menšie prípadne že sa rovnajú. Ak je usporiadaná množina reťazcom, jej relácii usporiadania sa hovorí úplne usporiadanie alebo lineárne usporiadanie.

Pozri aj
Protireťazec

Teória usporiadania
Tatra KT8D5R.N2

Tatra KT8D5R.N2 je modernizovaná električka KT8D5. Modernizáciu vykonávajú firmy Pars Nova a KOS Krnov.

Modernizované električky KT8D5 podstúpili generálnu opravu vozňovej skrine a podvozkov, inštaláciu informačného systému BUSE (palubný počítač BS 100, 2 čelné, 4 bočné a 2 interné displeje), elektrického riadenia pantografov, dostali nový lak a prešli celkovou rekonštrukciou spojenou s dosadením nizkopodlažného stredného článku.

Dejiny 
Dopravní podnik města Brna odkúpil v roku 2002 z Košíc dve vozidlá KT8D5 na doplnenie svojho vozňového parku obojsmerných električiek obsahujúcich do tohto roku 35 vozidiel. Nasledujúci rok bola zakúpená ešte jedna košická električka rovnakého typu. Zatiaľ čo prvý odkúpený vozeň bol iba opravený a ešte v rovnakom roku zaradený do prevádzky pod typovým označením Tatra KT8D5R, druhá a neskôr aj tretia pôvodne košická električka bola modernizovaná dôkladnejšie. Krnovské opravny a strojírny (KOS) totiž vyvinuli nízkopodlažnú náhradu stredného článku vozňov KT8D5. Práve tento nový stredný článok dostali ako prvé dve brnianske električky zakúpené z Košíc.

Neskôr sa nízkopodlažný článok vo vozidlách KT8D5 objavil aj v Ostrave, kde sa však električky zjednosmerňujú  (Tatra KT8D5R.N1), v Prahe (vozidlá s novou výbavou s označením Tatra KT8D5R.N2P) a v Košiciach (KT8D5R.N2).

Modernizácia 
Hlavnou zmenou pri modernizácii električiek bola výmena stredného článku za nový nízkopodlažný stredný článok ML8LF. Celý interiér vrátane stanoviska vodiča bol zmodernizovaný. Koženkové sedadlá boli nahradené čalúnenými, dvere boli vymenené za nové, dosadený bol informačný systém pre cestujúcich. Pôvodná ostala elektrická výzbroj typu TV3.

Prevádzka 
Modernizácie na typ KT8D5R.N2 prebiehajú od roku 2002.
 Košice – zmodernizovaných 8 vozňov
 Brno – zmodernizovaných 15 vozidiel (modernizácie pokračujú)

Iné projekty

Externé odkazy 
 Fotogaléria brnianskych vozidiel KT8D5R.N2
 Informácie o modernizáciách električiek KT8D5 v Brne

KT8D5R.N2
Dráhové vozidlá vyrábané od roku 2002
Mark David Chapman

Mark David Chapman (* 10. máj 1955, Fort Worth, Texas, USA) je vrah Johna Lennona, britského speváka a člena skupiny Beatles.

J. Lennona zavraždil 8. decembra 1980 v New Yorku a bol za to odsúdený na doživotie. Po zločine zostal na mieste a do príjazdu polície si čítal knihu Kto chytá v žite od J. D. Salingera, ktorú uviedol ako zdroj svojej inšpirácie. Bol uväznený v Štátnej väznici Attica blízko Buffala, štát New York. Dňa 15. mája 2012 bol Chapman preložený do nápravovne Wende v Aldene v New Yorku, ktorá je východne od Buffala. Podal desaťkrát žiadosť o prepustenie v pravidelných intervaloch (2000, 2002, 2004, 2006, 2008, 2010, 2012, 2014, 2016, 2018), úrady ju však vždy zamietli. Ostatnú, desiatu žiadosť o podmienečné prepustenie úrady zamietli v auguste 2018. Ďalšiu možnosť bude mať v auguste 2020.

Vrahovia USA
Atentátnici
Osobnosti z Texasu
A Kind of Magic

A Kind of Magic je album britskej skupiny Queen vydaný v roku 1986. Tento album bol založený na soundtracku k filmu Highlander od režiséra Russella Mulcahy. V USA sa umiestnil len na 46. mieste hitparády albumov, zato v UK vystrelil na prvé miesto a v rebríčku zotrval 63 týždňov. Splodil 3 hitové single s „A Kind of Magic“, ktorý sa stal číslom 1 vo viac ako 30tich krajinách a aj keď bol silne propagovaný vo filme Highlander, dosiahol v USA len 42. priečku.

Skladby 
 „One Vision“ je holdom pre usporiadateľov Live Aid (1985) Boba Geldofa a Midga Ure. 
 „A Kind of Magic“ je skladba pre film Highlander s Christopherom Lambertom, Seanom Connerym a Clancy Brownom v hlavných úlohách, podobne ako baladická „Who Wants to Live Forever“, „Gimme the Prize“, „Don’t Lose Your Head“ a „Princes of the Universe“ − ústrednou piesňou filmu.

Zoznam skladieb 
Strana 1
 „One Vision“ (Queen) 5:10
 „A Kind of Magic“ (Taylor) 4:24
 „One Year of Love“ (Deacon) 4:26
 „Pain Is So Close to Pleasure“ (Deacon/Mercury) 4:21
 „Friends Will Be Friends“ (Mercury/Deacon) 4:07
 „Who Wants to Live Forever“" (May) 5:15
 „Gimme the Prize“ (May) 4:34
 „Don't Lose Your Head“ (Taylor) 4:38
 „Princes of the Universe“ (Mercury) 3:32
CD bonus skladby
 „A Kind Of 'A Kind of Magic'“ (Taylor)
 „Friends Will Be Friends Will Be Friends...“ (Mercury, Deacon)
 „Forever“ (May)  – 3:20 – klavírne spracovanie „Who Wants To Live Forever“

Externé odkazy 
Queen texty na UltimateQueen
Texty Queen podľa albumov
Queen Online

Albumy Queen
Hudobné albumy z 1986
Soundtracky
Internetová reklama

Internetová reklama je jeden z nástrojov internetového marketingu.

Druhy reklamy 
Internet poskytuje rôzne druhy reklamy. Dôležitejší druh reklamy je bannerová reklama. Ďalej textová, lištová, alebo menej príjemná pop-up reklama a taktiež hromadné rozposielanie zväčša komerčne zameraných e-mailov, tzv. spam. V dnešnej dobe sa u nás do popredia dostáva PPC reklama, ktorá dosahuje najlepšie výsledky,lebo je dopredu naplánovateľná. Odhady jej rastu v najbližších rokoch v Európe sú niekoľko nasobné. Často je negatívne vnímaná používateľmi, hlavne z dôvodu na Slovensku rozšírených neštandardných formátov, ktoré prekrývajú text, či zavadzajú na stránkach. Veľa inzerentov tento fakt reflektuje a postupne prechádzajú na menej agresívne formy reklamy.

Trendom v novodobej internetovej reklame je využívať jej výhodu lokálneho zacielenia. Inzerenti tak smerujú svoje bannery na špecializovaných weboch, prípadne lokalizovaných. Vďaka geografickej dostupnosti sa stáva reklama účinnejšou a pomáha tak najmä menším živnostníkom, ktorých rozpočty na reklamu sú obmedzené. Naopak veľké spoločnosti nakupujú priestory cez mediálne agentúry na najväčších portáloch s celoslovenskou pôsobnosťou.

 Reklamné formáty

Základné reklamné formáty sú:
 Full banner (468x60)
LeaderBoard (728x90)
Square (336x280), (300x250), (250x250)
Skyscraper (160x600), (120x600)
Small Skyscraper(120x240)
Flat Skyscraper(240x400)
Half banner (234x60)
Rectangle (180x150)
 Square Button (125x125)
 Button (88x31)
Typ reklám:

 Banner = základný formát reklamy, ktorý sa zobrazuje hore a dole na obrazovke zariadenia.
 Intersticiálna reklama = reklama na celú obrazovku, ktorá sa zobrazuje v prirodzených prestávkach a prechodoch, ako je napríklad dokončenie úrovne. Podporuje videoobsah.
 S odmenou = reklama odmeňujúca používateľov za sledovanie krátkych videí a interakciu s hrateľnými reklamami a prieskumami. Tento formát je vhodný na speňaženie neplatiacich používateľov. Podporuje videoobsah.
 Natívna reklama = prispôsobený formát reklamy, ktorý zodpovedá vzhľadu a štýlu vašej aplikácie. Reklamy sa zobrazujú vložené do obsahu aplikácie. Podporuje videoobsah.

Internet
Reklama
Ekvivalencia (logika)

Ekvivalencia () je logická operácia, ktorá spočíva v použití spojok typu "vtedy a len vtedy, keď" alebo "práve vtedy, keď" v usudzovaní; často sa vyjadruje pomocou implikácie a konjunkcie. Symbolicky sa označuje znakom  , alebo , ktorý sa nazýva ekvivalentor.

Def.--funkcia dvoch premenných A, B kde závisle premenná Y nadobúda hodnotu 1 iba vtedy, ak majú súčasne A aj B zhodné (totožné) hodnoty.

Pozri aj 

 Konjunkcia
 Disjunkcia
 Implikácia
 Negácia

Externé odkazy 
 
 Ekvivalencia na  pohodovamatematika.sk 

Logika
Tatra T3R.P

Tatra T3R.P (často aj Tatra T3P) je typ električky, ktorý vznikol modernizáciou česko-slovenskej električky Tatra T3.

Dejiny 
Po krachu firmy ČKD, ktorá v 90. rokoch 20. storočia dodávala modernizácie elektrickej výbavy pre električky, sa na slovenskom a českom trhu objavila spoločnosť Alstom (neskôr Cegelec), ktorá vyvinula novú elektrickú výbavu TV Progress založenú na IGBT tranzistoroch.

Prvým vozidlom s touto výbavou sa v roku 1999 stala ostravská električka Tatra T3SUCS evidenčného čísla 1016. Pretože išlo predovšetkým o schválenie výbavy Drážnym úradom, interiér bol rekonštruovaný až nasledujúci rok, kedy sa v Ostrave začali vykonávať sériové modernizácie typ T3R.P.

V roku 2000 dostala výbavu TV Progress aj pražská električka T3 ev.č. 6554. Okrem dosadenia výbavy vozidlo nebolo nijako rekonštruované a slúžilo skôr na overovanie vlastností nových prvkov. Za všetko hovorí ďalšia prestavba tejto električky v roku 2002, kedy bola skúšobne inštalovaná nová výbava TV Europulse (pozri Tatra T3R.E).

Už v roku 2000 začali prvé dopravné podniky modernizovať svoje električky na typ T3R.P. Pražský nechal spočiatku prestavbu šumperskej firme Pars nova (ev. č. vozňov 8211 – 8245), potom si ju vykonával sám, od ev.č. 8301. Ostravský a plzenský dopravný podnik si električky modernizoval sám, pričom niekoľko plzenských vozidiel sa modernizovalo v Ostrave. Ostatné spočiatku zverili prestavbu Ostrave, neskôr spoločnost Pars nova.

Od roku 2002 si Dopravný podnik Bratislava modernizuje vozidlá T3SUCS v svojich ústredných dielňach.

Modernizácia 
Hoci sa vonkajší vzhľad vozidiel menil len nepatrne, v interiéri došlo k veľkým zmenám. Klasické laminátové sedadlá boli nahradené čalúnenými zakotvenými do bočnice vozidla, čo uľahčuje čistenie podlahy, v niektorých mestách sa objavila aj protišmyková podlaha. Cestujúci sú informovaní modernými informačnými panelmi s digitálnymi transparentmi z LED diód a akustickým hlásením zastávok (pozri elektronický informačný systém BUSE). Bola použitá elektrická výbava TV Progress s tranzistormi IGBT a mikroprocesorovým riadením od firmy Cegelec Praha, ktorá nahradila starú a prežitú technológiu odporovej regulácie. Životnosť električiek sa tak predĺžila minimálne o ďalších 15 rokov.

Pri vozidlách, ktorých vozňová skriňa nebola v dobrom stave, sa pristúpilo k radikálnej modernizácii, novostavbe skrine, pozri typ Tatra T3R.PV.

Prevádzka 
Modernizácie na typ T3R.P prebiehajú od roku 1999.
 Bratislava – zatiaľ rekonštruovaných 20 vozidiel (modernizácie pokračujú)
 Brno – modernizovaných 14 vozňov
 Olomouc – rekonštruovaných 20 kusov (modernizácie pokračujú)
 Ostrava – modernizovaných 43 vozňov
 Plzeň – rekonštruovaných 34 kusov
 Praha
 skúšobne rekonštruované jedno vozidlo, potom prestavané na typ T3R.E
 zatiaľ modernizovaných 256 kusov (modernizácie pokračujú)

Externé odkazy 
 Podrobné heslo s fotografiami na webe Pražské električky
 Stručné heslo na webe Tramvaj
 Diskusné fórum na webe Pražské tramvaje
 Stručný popis modernizácie s fotografiami na webe firmy Pars Nova 
 Heslo na webe Tramvaje v Plzni

Iné projekty 

T3R.P
Rutil

Rutil je minerál kryštalizujúci v tetragonálnej sústave, chemicky oxid titaničitý - TiO2.

Vlastnosti 
Rutil sa vyskytuje vo forme dlhostĺpcovitých, prizmatických alebo ihličkovitých kryštáloch, vertikálne ryhovaných. Niekedy vytvára ihličky v kryštáloch kremeňa. Býva červeno, žlto, hnedo alebo čierno sfarbený. Väčšinou je nepriehľadný alebo priesvitný. Lesk rutilu je diamantový.

Nepôsobia naň kyseliny a má vysoký bod tavenia.

Vznik 
Vzniká predovšetkým ako akcesorický minerál v magmatitoch, žulách syenitoch, dioritoch, prípadne v metamorfitoch ako rula, svor. Pekne kryštalizovaný býva v žilách alpského typu. U nás je veľmi vzácny, aj keď bol prvýkrát opísaný (pod názvom bazaltový rubín) v roku 1772 z lokality Veľká Revúca (dnes Revúca).

Pozri aj 
 Zoznam minerálov

Iné projekty

Externé odkazy 
 Rutil na www.mindat.org

Tetragonálne minerály
Oxidy a hydroxidy
Bodová grupa 4/mmm
Minerály titánu
Minerály kyslíka
Titánové rudy
Polodrahokamy
Fugging

Fugging (do roku 2021 Fucking) je malá osada v Rakúsku, časť obce Tarsdorf v regióne Innviertel na západe Horného Rakúska hraničiaca s Bavorskom. Žije tu asi 150 obyvateľov. Nachádza sa v blízkosti mesta Salzburg. 

Dedina, ktorá pod týmto názvom existuje minimálne od roku 1070, je pomenovaná po mužovi zo 6. storočia menom Focko. „Ing” v starej nemčine znamená "ľudia", teda celý názov znamená miesto Fockových ľudí.

Iné projekty 

Osady v Rakúsku
Jazylka

Jazylka (lat. os hyoideum) je kosť na krku medzi bradou a hrtanom. 

Pomocou násadcovojazylkového väzu (ligamentum stylohyoideum) je zavesená z oboch strán na výbežok spánkovej kosti (processus styloideus ossis temporalis). Jazylka podopiera jazyk a odstupujú z nej viaceré svaly. 

Skladá sa z tela jazylky (corpus) a z dvoch párov rohov - horné rohy sú malé - malé rohy (cornua minora), dolné rohy sú veľké - veľké rohy (cornua majora). Telo jazylky má tvar priečne postavenej platničky. Predná plocha je konvexná; hranou je rozdelená na horný a dolný oddiel a často máva aj v stredovej čiare zvislú hranu. Zadná plocha je konkávna. 

Malé rohy sú krátke, majú valčekovitý až kužeľovitý tvar. V detskom veku dlho zostávajú chrupkové a až do staroby bývajú pohyblivo pripojené k telu jazylky pomocou väziva. Na malé rohy sa upína násadcovojazylkový väz. 

Veľké rohy sú takmer pokračovaním tela jazylky; sú dlhé a na konci paličkovito zhrubnuté pre úpon štítnojazylkového väzu (ligamentum thyrohyoideum). Z nich smerom hore odstupujú svalové zväzky do jazyka - jazylkovojazykový sval (musculus hyoglossus). 

Od spodného okraja tela jazyky a od okrajov veľkých rohov sa začína väzivová blana štítnojazylková blana (membrana thyrohyoidea), pomocou ktorej sa na jazylku pripája najväčšia hrtanová, t. j. štítna chrupka (cartilago thyroidea).

Na jazylku sa upína viac svalov prebiehajúcich jednak nahor (do jazyka, k sánke, do steny hltana), jednak nadol (k chrupkám hrtana, hrudnej kosti, lopatke). Činnosťou týchto svalov sa mení poloha jazylky na krku. 

V ligamentum stylohyoideum sa v dospelom veku nachádzajú 1 - 2 kostičky, ktoré sa porovnávajú s kostičkami u niektorých cicavcov.

Anatómia
Satra

Satra je projekt modernizácie sarajevských električiek. V rámci neho sú dodávané do Sarajeva modernizované električky typu Tatra K2. Na ich úprave sa podieľajú firmy Pars nova zo Šumperka a Siemens AG. Vozidlá jazdia vždy v modro-žltom mestskom nátere. Existujú dva varianty, označené podľa počtu článkov.

Satra II 
Satra II je modernizovaná električka K2. Vychádza z brnianskych rekonštruovaných vozidiel typu Tatra K2R. Čelá boli vymenené za nové podľa návrhu návrhu Ing. arch. Patrika Kotasa, v interiéri boli použité nové materiály a namiesto štvorkrídlových skladacích dverí boli použité nové dvojkrídlové výklopné. Premenou prešla aj kabína, pridaná bola klimatizácia. Novú elektrickú výbavu dodala firma Siemens AG. Prvé vozidlo tohto typu sa verejnosti predstavilo v roku 1998 a od tej doby ich dopravný podnik JKP GRAS nasadzuje do bežnej prevádzky. Celkom bolo modernizovaných 25 vozidiel K2.

Technické parametre vozidla Satra II 
 Dĺžka: 
 Šírka: 
 Maximálna rýchlosť: /h
 Počet dverí: 4
 Šírka dverí: 
 Hmotnosť: 
 Miesta na sedenie: 49
 Miesta na státie: 171 (pri obsadení 8 osôb/m²)

Satra III 
Oproti predchádzajúcemu typu bol do tohto variantu vložený stredný nízkopodlažný článok, prakticky predchodca električiek Tatra K3R-N, Tatra K3R-NT a Tatra KT3UA vrátane nájazdovej plošiny pre invalidov. Inak je vozidlo modernizované podobným spôsobom ako Satra II. Na tento typ bolo rekonštruovaných 12 vozidiel K2.

Externé odkazy 
 Predvedenie električky Satra II v Sarajeve
 Informácie o električke Satra III na stránkach výrobcu
 Článok o vozidle Satra III na stránkach 46. medzinárodného strojárskeho veľtrhu
 Obrázky električky Satra II v Sarajeve s reklamným náterom

Električky
Daniel Baláž

Daniel Baláž (* 14. apríl 1969) je slovenský rozhlasový moderátor, hudobný publicista, dídžej a hudobný dramaturg a rekreačný bubeník (v skupine Ospalý pohyb).

Študoval na Právnickej fakulte Univerzity Komenského. 
Od roku 1993 pôsobil v Rádiu Ragtime, od roku 2000 v Rock FM Rádiu, dnes Rádiu _FM. Publicisticky prispieval do internetového magazínu inZine. Krátku dobu moderoval reláciu Slovenskej televízie METRO, ktorá sa zaoberala alternatívnou kultúrou na Slovensku a v Česku. V súčasnosti uvádza spolu s Pavlom Hubinákom show Baláž & Hubinák na Rádiu _FM.

V Rádiu FM pracuje tiež ako dramaturg. Prispieva aj do týždenníka .týždeň.

Referencie 

Slovenskí rozhlasoví moderátori
Slovenskí publicisti
Hudobní publicisti
Slovenskí dídžeji
Absolventi Právnickej fakulty Univerzity Komenského v Bratislave
Saint Mary le Strand

Saint Mary le Strand je anglikánsky kostol v Londýne. Nachádza sa ulici Strand v mestskom obvode Westminster. Kostol stojí na samostatnom dopravnom ostrovčeku na sever od Somerset House a na juh od Bush House, v ktorom sídli BBC World Service. 

Kostol bol postavený v roku 1717 podľa návrhu architekta Jamesa Gibbsa. V súčasnosti slúži ako oficiálny kostol Women's Royal Naval Service (ženské oddiely námorníctva). V kostole sa taktiež nachádza pamätná kniha s menami tých, ktorí zahynuli v službe.

Dopravné spojenie 
Najbližšie stanice londýnskeho metra:
 Temple (Circle a District Line)

Pozri aj 
 Zoznam londýnskych kostolov

Iné projekty

Externé odkazy 
 StMaryleStrand.org; oficiálna stránka kostola (po anglicky)
 Hidden London

Kostoly v Londýne
Anglikánske kostoly
City of Westminster
Škoda 9Tr

Škoda 9 Tr je krátke trolejbusové  vozidlo, vyvinuté na konci 50. rokov a vyrábané vo veľkých sériách od 60. do 80. rokov 20. storočia. Vo svojej dobe to bol prevratný typ, rozšíril sa do mnohých krajín sveta a býva prirovnávaný k električkám typu ČKD Tatra T3.

Dejiny 
Prvý prototyp z typovej rady týchto trolejbusov sa vyrobil v roku 1958 a po štyroch rokoch jeho skúšobnej prevádzky začala sériová výroba v roku 1962, ktorá trvala až do roku 1982, kedy ho nahradili modernejšie vozidlá - Škoda 14 Tr. Dlhá zotrvačnosť sériovej výroby bola vyvolaná hlavne obľubou tohto vozidla u najväčšieho odberateľa, Sovietskeho zväzu, väčšina veľkých miest zväzu postavených prevažne v druhej polovici 20. storočia má trolejbusovú dopravu, ako aj obmedzenými možnosťami socialistickej ekonomiky. Škoda 9 Tr sa veľmi dobre osvedčila, vykazovala vysokú životnosť, nenáročnosť a odolnosť tiež v ťažkých prevádzkových podmienkach.

Prevádzka 
Trolejbusy typu Škoda 9 Tr zaujímajú veľmi významné miesto v histórii vozidiel nekoľajovej elektrickej trakcie nielen v bývalom Česko-Slovensku, ale aj v mnohých významných mestách ďalších krajín, okrem ZSSR aj v Poľsku, Bulharsku, NDR, Indii, Afganistane a Nórsku. Celkovo bolo vyrobených v rokoch 1961 až 1981 okrem prototypov takmer 7 a pol tisíca týchto trolejbusov, z toho len necelých tisíc jazdilo v Česko-Slovensku. Vozidlá sa vyrábali v dvojdverovej aj trojdverovej verzii. V 70. rokov prichádza výrobca s inováciemi v podobe hydraulického posilovača riadenie a tyristorovou výzbrojou. V súvislosti s dodávkami vozidiel rady 14 Tr sa skončila prevádzka trolejbusov 9Tr v českých a slovenských mestách v 90. rokov, avšak v niektorých krajinách trvá podnes (Ukrajina, Bulharsko).

Dve vozidlá vlastní Dopravný podnik Bratislava, kde sú evidované ako historické vozidlá. 

V Česku majú svoje historické vozidlá 9 Tr dopravné podniky v Brne, Ostrave, Zlíne, Pardubiciach, Plzni a v Českých Budejoviciach dokonca aj upravený vozeň pre napätie 750V. Teplický vozeň č. 105 je tiež historický, avšak na rozdiel od iných nebol nikdy vyradený z pravidelnej prevádzky (administratívne zrušený). Iné vozidlá sú v súkromných rukách.

Externé odkazy 
 Fotogaléria týchto vozidiel v Pardubiciach
 Fotogaléria vozidiel 9Tr v Brne   

Trolejbusy Škoda
Škoda 14Tr

Škoda 14 Tr je trolejbusové vozidlo klasickej koncepcie vyrábané medzi rokmi 1982 a 1991 v českom závode v Ostrove nad Ohří spoločnosťou Škoda.

Opis 
Vozidlo je dlhé približne 12 metrov, má troje dverí. Karoséria je oceľová a jej časť pod oknami je tepelne izolovaná a odhlučnená antivibračným náterom. Podlaha je pokrytá gumou, sedadlá koženkové a usporiadané vo dvoch radoch, niekedy aj v proti alebo v boku smere jazdy. Vozidlá sa líšia podľa sérií, zatiaľčo v prvej sérii bolo čelné a zadné sklo nedeliteľné, toto sa neskôr zmenilo.

Prevádzka 
14 Tr nahradili pôvodné úspešné rozšírené trolejbusy typu Škoda 9 Tr, objavili sa vo všetkých mestách bývalého Česko-Slovenska, kde bola trolejbusová doprava (Brno, Ostrava, Plzeň, Bratislava, Košice, Prešov, Banská Bystrica a ďalšie). V súčasnosti (2006) sú v niektorých mestách buď modernizované na typ 14 TrM alebo likvidované, prípadne odpredávané do východných krajín. V Bratislave je ešte možné vidieť v premávke aj pôvodné trolejbusy, väčšina je ale už rekonštruovaná na 14 TrM. Ide prakticky o novostavby vozidiel a vozidla sú písané ako modernizované.

Externé odkazy 
 Popis vozidla a jeho prevádzka v Bratislave
 Fotogaléria tohto typu vozidiel v uliciach Bratislavy
 Fotogaléria
 Fotogaléria týchto trolejbusov v Jihlave

Trolejbusy Škoda
Regent’s Park

Regent's Park je jedným z Kráľovských parkov v Londýne. Nachádza sa v severnej časti centrálneho Londýna a zasahuje do mestských obvodov Westminster a Camden.

Dejiny 
Pozemky, ktoré sa kedysi ozačovali ako Marylebone Park boli kráľovským majetkom po mnoho storočí a boli prenajímané vojvodovi z Portlandu ako lovecký revír. 
Keď v roku 1811 nájomná zmluva vypršala, princ regent (neskorší kráľ Juraj IV.) poveril architekta Johna Nasha vytvorením plánu rozvoja pre túto oblasť. Nash navrhol výstavbu kráľovského palácu a väčšie množstvo samostatných domov pre priateľov kráľa. Po začiatku výstavby v roku 1818 boli Nashove plány zredukované a kráľ nechal namiesto toho postaviť Buckinghamský palác a park nechal neskôr sprístupniť pre verejnosť. Väčšina domov a plánovaných terás však bola dokončená a Regent's Park bol začlenený do ďalších Nashových projektov pre kráľa Juraja IV. - do výstavby Regent Street a Carlton House Terrace, ktoré mali vytvoriť novú tvár mesta od St. James’s Parku až po Parliament Hill v Hampsteade.
Park otvorili v roku 1854 a pôvodne bol otvorený dva dni v týždni. V 30. rokoch bola otvorená Záhrada kráľovnej Márie, čím sa prvýkrát sprístupnila vnútorná čast parku pre verejnosť, ktorá bola dlhé roky využívaná Kráľovskou botanickou spoločnosťou. V roku 1982 v parku vybuchla bomba. Išlo o teroristický útok IRA, pričom zahynulo sedem ľudí.
V roku 2012 sa okolo Regent's Parku ukutočnia preteky cestných cyklistov v rámci Letnej olympiády v Londýne. Pôvodne sa tu mali konať aj súťaže softbalistiek a bejzbalistov, ale oba tieto športy nakoniec vypadli z letnej olympiády.

Dopravné spojenie 
Najbližšie stanice London Underground:
 Regent's Park (Bakerloo Line)
 Baker Street (Bakerloo, Jubilee, Metropolitan, Circle a Hammersmith & City Line)
 Great Portland Street (Metropolitan, Circle a Hammersmith & City Line)

Referencie

Iné projekty

Externé odkazy 
 Oficiálna stránka

Londýnske parky a voľné priestranstvá
City of Westminster
Camden
Športoviská na Letných olympijských hrách 2012
Povodie

Povodie alebo úvodie znamená aj všeobecne kraj pozdĺž rieky.
Povodie (v prípade rieky aj poriečie; neodborne úvodie) je časť zemskej kôry, z ktorej voda (v podobe vodných tokov - riek, potokov a pod.) steká do daného profilu vodného útvaru (rieky či jazera). Považuje sa za územie (po hydrologickej stránke) uzavreté, čo znamená, že zrážky spadnuté na jeho povrch odtekajú jedným záverečným profilom a, že do neho nepriteká iná voda po povrchu. Hranica medzi dvoma povodiami sa nazýva rozvodie. Rozvodnica je myslená čiara, ktorá ohraničuje povodie. Preteká po najvyšších miestach terénu. Všetky povodia konkrétneho mora či oceánu nazývame úmorie.

Pozri aj 

 Úmorie
 Povodia na Slovensku
 Hydrologické poradie na Slovensku

 
Hydrogeografia
Arena Albionu

Arena Albionu je slovensko - poľská MMORPG počítačová hra s voľnou registráciou. Odohráva sa vo virtuálnom meste Albion a jej okolí.    

Dej je vsadený do bližšie neurčeného stredoveku. Hráči v úlohe rytierov bojujú medzi sebou o uznanie a slávu.

Externé odkazy
Oficiálna stránka hry

 

MMORPG
Počítačové hry
Pcap

pcap je programátorské rozhranie API pre odchytávanie sieťovej komunikácie (packet capturing). Implementácia systému pcap pre Unix-ové systémy sa nazýva libpcap; port pre Windows je WinPcap.

Aplikačné programy môžu používať libpcap a WinPcap na odchytávanie sieťovej komunikácie (paketov) prechádzajúcich cez (resp. prichádzajúcich na) dané zariadenie prostredníctvom počítačovej siete. Novšie verzie dokážu ajna vysielať vytvorené, resp. odchytené pakety do počítačovej siete. Tiež dokážu vypísať zoznam sieťových rozhraní použiteľných na spomenuté účely. Dokáže zo segmentu siete aj odchytávať pakety, ktoré nie sú adresované danému zariadeniu, sieťová karta však musí byť v promiskuitnom režime.

libpcap aj WinPcap používajú mnohé otvorené aj komerčné sieťové aplikácie, najmä o analyzátory sieťových protokolov (protocol analyzers), monitory siete (network monitors), systémy na detekciu prieniku do siete (NIDS), odchytávače paketov (packet sniffers), generátory sieťovej prevádzky (traffic generators) a testery siete (network testers).

Tieto systémy dokážu pracovať s formátom súborov pcap. V tomto formáte ukladá sieťovú komunikáciu od úrovne spojovej vrstvy (vrátane) ISO/OSI vyššie. Programy založené na spomínaných knižniciach dokážu vytvárať aj čítať spomenuté súbory. Dokážu teda verne zachytávať a ukladať sledovanú sieťovú komunikáciu a neskôr sa k nej vrátiť za účelom jej ďalšej analýzy, prípadne opätovnej simulácie diania v sieti.

API je použiteľné v jazykoch ako C a C++, iné jazyky používajú wrappery.

Pozri aj 
 známe aplikácie využívajúce pcap:
 Wireshark
 tcpdump
 snort
 nmap

Obálky pre použitie libpcap/WinPcap v iných jazykoch ako C a C++ 
 Pcap.Net

Sieťový softvér
Ústredná knižnica Filozofickej fakulty Univerzity Komenského v Bratislave

Ústredná knižnica Filozofickej fakulty Univerzity Komenského v Bratislave je akademická knižnica slúžiaca na podporu pedagogického a vedecko-výskumného procesu na Filozofickej fakulte UK. Jej riaditeľkou je PhDr. Daniela Gondová.

Knižnica ako súčasť celouniverznitnej Akademickej knižnice poskytuje knižničné služby študentom a vedeckým pracovníkom hociktorej z fakúlt Univerzity Komenského. Právnické aj fyzické osoby mimo UK sa tiež môžu prihlásiť do knižnice. Do knižnice sa v elektronickom formáte ukladajú aj záverečné práce.

Je to aj školiace stredisko pre študentov Katedry knihovníctva a vedeckých informácií. Obsahuje 350 000 knižničných jednotiek a sprostredkováva aj hypertextové dokumenty.

Referencie

Externé odkazy
Vyhľadávanie dokumentov v on-line katalógu
Akademická knižnica UK

Akademické knižnice na Slovensku
Filozofická fakulta Univerzity Komenského v Bratislave
Univerzita Komenského v Bratislave
Kathleen Winsorová

Kathleen Winsorová (* 16. október 1919, Olivia, Minnesota, USA - † 26. máj 2003, New York, New York) bola americká spisovateľka, autorka romantickej novely Večná Ambra.

Bibliografia 
 Večná Ambra (1944)   
 Milovníci (1952)    
 Pútnici (1979)    
 Jacintha (1984)   
 Robert a Arabella (1986)

Referencie

Externé odkazy 
  "Subversive Middlebrow: The Campaigns to Ban Kathleen Winsor’s Forever Amber in the United States and in Canada." 
 Guardian Unlimited book review 
 Time magazine book review

Spisovatelia USA
Absolventi University of California, Berkeley
Osobnosti z Minnesoty
Marija Jurić Zagorka

Marija Jurić Zagorka (* 2. marec 1873, Negovec, Chorvátsko - † 30. november 1957, Záhreb) bola chorvátska novinárka a spisovateľka. Je druhým najčítanejším chorvátskym autorom všetkých čias..

V roku 1896 jej vyšiel prvý novinový článok v časopise Obzor, v ktorom po rokoch ako prvá žena pôsobila na mieste šéfredaktorky.

V roku 1903 po tom, ako zorganizovala masovú ženskú demonštráciu, sa dostala do väzenia.

Zagorka udržiavala veľmi dobré kontakty aj s politickými reprezentantmi krajín, ktorých osud bol podobný Chorvátom. Patrili k nim T. G. Masaryk, ako aj Milan Hodža. 

Je autorkou 34 románov a 14 drám.

Hodža o Zagorke 
V roku 1931, v zborníku vydanom na počesť jubilujúcej autorky o nej napísal: Bolo by nevďačné, keby som nepovedal, akú neobyčajne talentovanú a iniciatívnu spolupracovníčku v našom boji sme mali v novinárke Zagorke. Toto nie je formálna zdvorilosť, ale morálna povinnosť voči vašej i našej histórii, konštatujem veľkú zásluhu pani Zagorky a vysoko hodnotím prácu, ktorú vykonala v tých ťažkých časoch, aby česko-slovensko-juhoslovanské vzťahy neboli obyčajným spojenectvom ale bratstvom a vzťahom úprimnej a vernej solidarity v dobrých i zlých časoch.

Diela 
 Gričská čarodejnica (štvordielny román)
 Gordana
 Jadranka (štvordielny román)
 Plamene inkvizície (dvojdielny román)
 Slavónsky rytier
 Kameň na ceste 
 Cisárová špiónka (dvojdielny román)
 Gričská zvonárka
 Kňažná z Petrinskej ulice

Referencie

Iné projekty

Externé odkazy 
 Obilježavanje 50. obljetnice smrti Marije Jurić Zagorke

Chorvátski spisovatelia
Chorvátski novinári
Vandalizmus

Vandalizmus alebo vandalstvo je svojvoľné poškodzovanie a ničenie verejného alebo súkromného majetku a podobných statkov, väčšinou kvôli vlastnému potešeniu alebo sebarealizácii. Pre takýto čin väčšinou chýba nejaký jasný motív.

Slovo je odvodené od názvu kmeňa Vandalov, ktoré v roku 455 dobyli veľkú časť Talianska a vyplienili Rím. Slovo vytvoril Henri Grégoire, konštitučný biskup v Blois, počas Francúzskej revolúcie, keď ako Vandalisme popísal niektoré stránky chovania republikánskej armády.

Vandali
Jacques Paul Migne

Jacques Paul Migne (* 25. október 1800, Saint-Flour, Francúzsko – † 24. október 1875, Paríž, Francúzsko) bol francúzsky kňaz, významný patrológ, vydavateľ teologických spisov a encyklopédií.

Životopis 
Narodil sa v Saint-Flour a teológiu študoval v Orléans. Roku 1824 bol vysvätený na kňaza a pridelili ho do farnosti Puiseaux v orleánskej diecéze, kde sa jeho ultrakatolícke rojalistické názory dostali do konfliktu s lokálnym patriotizmom a novým režimom kráľa Ľudovíta Filipa. Po zverejnení pamfletu De la Liberté roku 1833 sa pohádal s biskupom, odcestoval do Paríža, kde začal 3. novembra vydávať časopis L'Univers religieux, ktorý mal byť nezávislý od politických vplyvov. Rýchlo sa mu podarilo získať 1800 predplatiteľov. Časopis vydával a redigoval tri roky. Jeho spoluvydavateľ Louis Veuillot ho neskôr zmenil v ultramontánny orgán L'Univers.

V roku 1836 Migne založil vlastné vydavateľstvo v štvrti Petit Montrouge, v ktorom zamestnával cez 300 osôb. Finančne ho v jeho diele podporoval versailleský biskup. Migne začal vydávať náboženské texty pre všeobecnú potrebu nižšieho kléru. Jeho snahou bolo vydať v príručnom formáte všetku kresťanskú literatúru od začiatkov až do doby v ktorej žil. 

Podarilo sa mu vydať: 
 Theologiae cursus completus („Úplný rad teológie“, 28 zväzkov, 184045) 
 Scripturae sacrae cursus completus ("Úplný rad svätého Písma", 28 zväzkov, 184045)
 Collection des auteurs sacrés ("Zbierka náboženských autorov", 100 zväzkov, 184648)
 Encyclopédie théologique ("Teologická encyklopédia", 171 zväzkov, 184446).
 zbierku kresťanských apologétov (20 zväzkov) 
 cirkevné dejiny (27 zväzkov) 
 zbierku spisov o Panne Márii (13 zväzkov)

Latinská a grécka patrológia 
Jeho najvýznamnejším a dodnes platným počinom však bolo vydanie gréckych a latinských patristických textov pod názvom Patrologiae cursus completus („Úplný rad patrológie“). Má dve série: latinskú (221 zväzkov, vyd. v r. 18441855, indexy v r. 186265) a grécku (161 zväzkov, vyd. v r. 18571866), pričom jej prvých 85 zväzkov vyšlo v latinčine, ďalšie v gréčtine s latinským prekladom.

Latinský rad obsahuje patristické spisy od Tertulliana po Inocenta III. (teda roky 2001216), grécky rad obsahuje spisy od Listu Barnabášovho po Florentský koncil (teda roky 1201438). Ku gréckej sérii patrí ešte 81 zväzkov iba s latinskými textami gréckych Otcov (samotný grécky rad obsahuje grécky text, aj latinský preklad). 

Toto Migneho vydanie gréckej a latinskej patristiky sa dodnes cituje a používa sa – aj keď to nie je kritické vydanie v dnešnom zmysle (Migne a jeho spolupracovníci opravovali text, kde bol poškodený) – ako hlavná referenčná orientácia v textoch.

Externé odkazy 
  Kompletné diela na stránkach Projektu Gallica
 Jacques-Paul Migne: heslo v Catholic Encyclopedia
 Krátka nezávislá biografia (po francúzsky)
 Patrologia Latina: fulltextová databáza (platená databáza)

Francúzski teológovia
Francúzski rímskokatolícki kňazi